মাশরাফি-সাকিব-তামিম এবং দলের সঙ্গে থাকা আকরাম খান-খালেদ মাহমুদ সবার অটোগ্রাফ নিলেন। ছবি তুললেন। ধোনি যে বেঙ্গালুরুতে এলে তাঁর জন্য আলাদা করে মিনিট দশেক সময় রাখেন—বললেন তাও। আবার ভিভ রিচার্ডসের মতো কিংবদন্তির সইয়ের জন্য অপদস্থ হওয়ার গল্পও শোনান প্রণব। তবু তিনি দমে যান না। ক্রিস গেইল অনুশীলন করে হেঁটে বেরিয়ে যেতেই তাঁর সামনে মেলে দেন একটি টিকিট। সই নেওয়ার পর এসে শুনিয়ে যান, ‘যে ম্যাচে গেইল এখানে ১৭৫ করেছিল, এটি সেই খেলার টিকিট।’